Sweedse fotograaf wen gesogte prys | Nuus24
Sweedse fotograaf wen gesogte prys
Amsterdam – Die Sweedse fotograaf Paul Hansen het Vrydag die 2012 World Press Photo-toekenning vir die koerant Dagens Nyheter gewen.Die foto is van twee Palestynse kinders wat in ‘n Israeliese missielaanval dood is en na hul begrafnis gedra word.Die foto wys ‘n groep mans wat deur ‘n nou straat in Gasa-stad met die lyke stap. Die slagoffers, ‘n broer en suster, is in wit lap toegedraai met slegs hul gesigte wat uitsteek.“Die krag van die foto lê in die wyse waarop dit die kontras tussen die woede en hartseer van die volwassenes wys, saam met die onskuldigheid van die kinders,” het Mayu Mohanna, ‘n beoordelaar van Peru, gesê.“Dit is ‘n foto wat ek nie sal vergeet nie.”Die World Press Photo-kompetisie, een van die mees gesogte kompetisies in fotojoernalistiek, gee toekennings in nege kategorieë aan 54 fotograwe van 32 nasionaliteite.(AP)
– Volg Nuus24 op Twitter - Sapa - AP
Lees meer oor: fotografie | joernalistiek VOLGENDE OP NUUS24X